Magahi
Lo magahi (o magadhi) es una lenga indoariana parlada en Índia.

Localisacion 
La lenga es parlada dins l'ancian país de Magadh, que correspond als districtes de Patna, Gaya, Nalanda e Nawada de l'estat de Bihar. Lo magahi s'espandit dins las regions pròchas, dins de parts dels districtes de Munger e de Bhagalpur, e en Jharkhand, dins l'èst del districte de Palamu e dins aquestes de Singhbhum e de Dhanbad. Defòra de Bihar e de Jharkhand, la lenga se tròba dins lo districte de Purulia en Bengala Occidental, e dins aquels de Mayurbhanj e Bamra en Odisha. De locutors del dialècte sonat magahi de l'èst vivon dins los districtes de Hazaribagh, Ranchi e Kharsawan, dins l'estat de Jharkhand.

Classificacion dialèctes 
Lo magahi fa partida de las lengas bihari, una branca de las lengas indoarianas, que fan partida de la familha indoeuropèa. Los dialèctes de l'èst an de noms divèrses, kurmali (kuṛmālī), kurmali thar (kuṛmālī ṭhār), khotta (khoṭṭā) o khontai (konṭhai).

Referéncias

Fonts 
  Sheela Verma, 2007, Magahi, dins The Indo-Aryan Languages, George Cardona, Danesh Jain (eds.) p. 547-565, Routledge language family series, Londres, Taylor & Francis.

Inventari de lengas
Lenga indoariana
Lenga d'Índia